طالبانو ته مخ اړوم او ترې پوښتم چې:

تاسې چې پخپله د دغه رنګ بريدونو شامپيونان وئ، اوس د ځانمرګی بريدونو د عواقبو په زور پوه شوي ياست؟ اوس چې په داسې بريدونو کې په پر له پسې توګه د ولسي خلکو تر څنګ ګڼ طالبان هم وژل کېږي، د دې ناروا کړنې تريخ خوند ستاسو کام ته هم در ورسېد يا د عاطفې احساس مو بيخي بايللی دی؟ دا چې د فرانس پرس او دويچه وېلې د خبر له مخې د سردار محمد داوود پر روغتون بريد کې ستاسو مهم سړی د کابل قول اردو قوماندان مولوی حمدالله مخلص هم ووژل شو، نو د استشهادي بريدونو په خوند به مو سر خلاص شوی وي